section_heading: Era Chucka Nolla
paragraph_text: Nakon spajanja NFL-a i AFL-a 1970., Steelersi prelaze kao jedna od tri momčadi iz "starog" NFL-a u AFC konferenciju koju osim njih čine samo timovi iz AFL lige.<ref> Prvi uspjesi stižu 1972. kada momčad prvi put u povijesti osvaja diviziju i dolazi do konferencijskog finala gdje gube 21:17 od (te sezone neporaženih) budućih prvaka Miami Dolphinsa. Steelersi 1974. predvođeni defanzivnom linijom zvanom "Čelična zavjesa"<ref> pobjeđuju 10 puta u regularnom dijelu sezone i ulaze u doigravanje. Tu pobjeđuju Buffalo Billse i u konferencijskom finalu velike rivale Oakland Raiderse (24:13) i ulaze u svoj prvi Super Bowl u povijesti. U tom finalu ih čekaju Minnesota Vikingsi quarterbacka Frana Tarkentona koje Steelersi u tvrdoj utakmici pobjeđuju 16:6 i tako osvajaju svoj prvi naslov prvaka. Iako se činilo da bolje od toga ne može, Steelersi sljedeće sezone ponovno osvajaju diviziju (ovaj put s 12 pobjeda). Put do drugog Super Bowla zaredom i susreta s Dallas Cowboysima vodi preko Baltimore Coltsa i ponovno Oakland Raidersa. Finale donosi obračun izvanredne obrane i igre probijanjem Steelersa i napada Cowboysa, a Steelersi pobjeđuju 21:17 nakon izgubljene lopte u posljednjoj minuti utakmice quarterbacka Dallasa Rogera Staubacha.